Võti peitub kinnisvarabuumis - aimates potentsiaali, varusid paljud ettevõtjad 19. sajandist pärit elumaju ja muutsid need ümber  hotellideks. Gat, sektori teerajaja, opereerib kahe hotelliga Barcelona multikultuurses Ravali linnaosas kuulsa turistitänava Las Ramblase naabruses. Mõlemad hotellid esindavad abstraktset kunsti oma õunaroheliste seinte ja disainielementidega ning stiilselt minimalistliku mööbliga. Kahest hotellist Xinost ja Ravalist väljapaistvam on esimene, mistõttu võib aegsasti ettebroneerimine osutuda heaks ideeks. Kõigil tubadel on oma vannituba ja külalised võivad nautida vaadet linnasiluetile hotelli katuseterrassilt. Hinnad alates €70 öö kaheses toas.    Teiseks nimetamist väärt hotelliketiks on Room Mate, millesse kuuluvate hotellide arv mitmekordistub jooksval sammul, pakkudes majutust Granadas, Madridis, Malagas, Oviedos, Salamancas, Valencias ja mujal. Ära lase end heidutada sõnast "hotellikett", sest Room Mate'i igal hotellil, mis on nime saanud kujuteldava toakaaslase järgi, on oma iseloom, nagu tõlgendab oma loomingut meeskond edukaid noori sisearhitekte. Need sõbralikud ja vahvad inimesed soovivad sindki Room Mate'i perekonda, kuhu kuuluvad Laura, Mario, Marina ja vennad Migueletesed.    Nad armastavad disaini ja soovivad olla iga linna südames, mõista selle elu ja inimesi, nautida selle kultuuri- ja kunstiüritusi. Tere tulemast Room Mate'i hotellidesse Hispaanias ja Ameerika Ühendriikides (New York ja Miami Beach)! Plaanid reisi Hispaania pealinna Madridi? Broneeri Room Mate Alicia - "haritud", originaalne ja kergelt "turtsakas" olevus, nagu kirjeldavad  hotelli tema omanikud. See on valgusküllane ja õhuline stiilsete tubadega hotell, mis ei liialda seejuures ülemääraste disainielementidega ning asub linna peamiste muuseumite ja vaatamis-väärsuste lähedal. Küsi tuba vaatega linna "kuumimale" Santa Ana väljakule. Hinnad alates €100 öö.    Sõna "kuum" on Madridi kirjeldamisel tänapäeval laialt levinud - ja seda mitte ainult kliimale vihjates. Napsates viimaks tükikese Barcelona rambivalgusest endale, on Hispaania pealinnas käimas tõeline  vastandkultuuri taassünd. Seigeldes korra juba loominguliste butiikhotellide radadel, võta suund moekasse Chueca linnaossa ja check-in'i end Colors Hosti hostelisse, mida kaunistab tõeline värvide mäng. Küsi tuba 1, 2, 10 või 11 ja naudi mõnusat vaadet Calle de Fuencarrali tänavale oma isiklikult rõdult. Hinnad super soodsad, alates €45 öö.    Värviskaala teises otsas pakub külalistemaja Analina Rooms modernseid pruun-valge interjööriga tube hommiku-söögiga kõrval asuvas Maestro Churrero kohvikus, mis on tuntud oma kuulsa hispaania maiustuse chocolate con churros'e poolest. Hinnad alates €65 öö.    Hotellide kodulehed    Gat www.gataccommodation.com  Room Mate www.room-matehotels.com  Colors Host www.colorshost.com  Analina Rooms www.analinarooms.com